CPALL ขายหุ้นกู้ 1.3 หมื่นลบ.อายุ 3,5,7,10 ปี ชูดอกเบี้ยสูงสุด 4.45%
CPALL ขายหุ้นกู้ 1.3 หมื่นลบ.อายุ 3,5,7,10 ปี ชูดอกเบี้ยสูงสุด 4.45%
26 มิ.ย. 2558

บริษัท ซีพี ออลล์ จำกัด (มหาชน) หรือ CPALL เปิดเผยว่า บริษัทได้ยื่นแบบแสดงรายการเสนอขายหุ้นกู้ของบริษัท มูลค่ารวมไม่เกิน 13,000 ล้านบาท แบ่งออกเป็น 4 ชุด ชุดที่ 1 เสนอขายไม่เกิน 2,500 ล้านบาท อายุ 3 ปี ครบกำหนดไถ่ถอนปีพ.ศ.2561 อัตราดอกเบี้ยคงที่ร้อยละ 2.98 ต่อปี, ชุดที่2 เสนอขายไม่เกิน 1,500 ล้านบาท อายุ 5 ปี ครบกำหนดไถ่ถอนปี พ.ศ.2563 อัตราดอกเบี้ยคงที่ร้อยละ 3.65 ต่อปี,          
ชุดที่ 3 เสนอขายไม่เกิน 3,000 ล้านบาท อายุ 7 ปี ครบกำหนดไถ่ถอนปี พ.ศ.2565 อัตราดอกเบี้ยคงที่ร้อยละ 4.10 ต่อปี และชุดที่ 4 เสนอขายไม่เกิน 6,000 ล้านบาท อายุ 10 ปี ครบกำหนดไถ่ถอนปี พ.ศ.2568 อัตราดอกเบี้ยคงที่ร้อยละ 4.45 ต่อปี
บริษัทเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 25-26 และ 29 มิ.ย.58 โดยมีธนาคารกรุงไทย ธนาคารไทยพาณิชย์ ธนาคารสแตนดาร์ดชาร์ดเตอร์ด (ไทย) และ ธนาคารฮ่องกงและเซี้ยงไฮ้แบงกิ้งคอร์ปอเรชั่น
อันดับความน่าเชื่อถือของหุ้นกู้ A(tha) โดยบริษัท ฟิทช์ เรทติ้งส์ (ประเทศไทย) จำกัด เมื่อวันที่ 4 มิ.ย.58 โดยบริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ไปชำระคืนหนี้เงินกู้